section_heading: Brojevi
paragraph_text: Korejski jezik upotrebljava dva brojevna sustava: jedan preuzet iz Kine uz izmijenjen izgovor brojeva i drugi sustav domaćih korejskih brojeva. Prvi, kineski brojevni sustav se koristi pri određivanju datuma, baratanju novcem, računanju životne dobi te računanju minuta i sekunda. Domaći korejski brojevi rabe se pri brojenju sati, osoba i izražavanja životne dobi.